eAgronom vahekultuuride tuur
2025-10-14 - 2025-10-17 | Muu, Eesti
eAgronom kutsub kõiki põllumajandushuvilisi osa saama ainulaadsest vahekultuuride tuurist, mis leiab aset neljas erinevas Eesti paigas – Pärnumaal Lääne-Virumaal, Valgamaal ja Tartumaal. Tuur toimub 14.–17. oktoobrini 2025 ning toob huvilisteni vahetu kogemuse katsepõldudelt ja praktilise teadmistevahetuse erinevates kasvutingimustes.
Tänu koostööle eAgronomi süsinikuprogrammiga liitunud põllumeeste ning partneritega on loodud võimalus tutvuda kuue erineva vahekultuuride seemneseguga, mille on kokku pannud Linas Agro, AgroTrade, Viru Seeme, Scandagra, Baltic Agro ja eAgronomi agronoomilised eksperdid.
Ürituste raames uurime, kuidas üks ja sama seemnesegu käitub erinevates mulla- ja ilmastikutingimustes. Vaatleme katsepõldudel vahekultuuride kasvu ja kohapeal teeme ka labidatesti, et hinnata mullastiku seisundit. Lisaks saame kuulda seemnesegude koostajate põhjendusi tehtud valikute kohta ning arutleda, miks just sellised segud on kokku pandud.
Vahekultuuride tuur on suunatud põllumajandustootjatele, kes soovivad õppida teiste kogemustest ja täiendada oma teadmisi vahekultuuride kasvatamise kohta erinevates Eesti oludes. Samuti on oodatud agronoomid, põllunõustajad ja edasimüüjad, kes soovivad oma teadmisi täiendada ning arendada koostöösuhteid teiste valdkonna spetsialistidega.

Osalemine on tasuta, kuid eelregistreerimine on vajalik!

Lisainfo: Oktoobris toimub eAgronomi üle-eestiline vahekultuuride tuur 2025
Registreerumine: https://forms.gle/oVXWz2qb57NcLXEz8

Kuna ja kus toimub?
14. oktoobril Pärnumaal, 11.00-12.3015. oktoobril Lääne-Virumaal 11.00-12.3016. oktoobril Valgamaal 11.00-12.3017. oktoobril Tartumaal 11.00-12.30
* Täpse asukoha nägemiseks kliki maakonna nime peal.
Miks tulla?

Vaatame koos, kuidas üks ja sama seemnesegu käitub erinevates Eesti mulla- ja kliimatingimustes.
Võrdleme külvimeetodeid, teeme labidatesti ja hindame mullastiku seisundit.
Kuulame segude koostajate põhjendusi ja arutleme, et miks nad tegid just sellised valikud.
Suhtleme ja veedame aega heas seltskonnas koos kohvi ning suupistetega.

Kellele on vahekultuuride tuur suunatud?

Põllumajandustootjad, kes soovivad õppida teiste kogemusest ja mida võiks vahekultuuride kasvatamisel erinevates Eesti tingimustes silmas pidada.
Agronoomid, nõustajad ja edasimüüjad, kes soovivad teadmisi täiendada ning kes huvituvad oma koostöövõrgustiku laiendamisest.

Taastava põllumajanduse praktikad ja koolitus
2025-09-30 10:00 - 2025-10-01 17:00 (Europe/Tallinn) | Tartu, Eesti
eAgronom koostöös ekspertidega Biospheres Group-ist korraldab tuleval sügisel praktilise koolituse taastavast põllumajandusest. Meid toob kokku ühine visioon tervema mulla, elujõuliste põllumaade ja jätkusuutliku toidusüsteemi osas ning soov anda need teadmised edasi põllumajandusettevõtjatele.
KELLELE KOOLITUS ON MÕELDUD?
Koolitus on suunatud kõikidele edumeelsetele põllumajandusettevõtjatele ja agronoomidele, kes soovivad oma teadmistepagasit taastavast põllumajandusest täiendada.
Koolitus läheb arvesse keskkonnasõbraliku majandamise toetuse (KSM), mulla kaitse toetuse (MULD) ning vee kaitse (VESI) toetuse õppe tingimuse täitmisena.
PS! Koolitus viiakse läbi inglise keeles!
Koolitus on seotud Climate Farm Demo projektiga. Külastatakse ettevõtteid ATK Linavästrik ja Rannu Seeme.
Projekti Climate Farm Demo eesmärk on kliimasõbralike lahenduste teadvustamine ning temaatilise põllumajandusettevõtete võrgustiku arendamine üle Euroopa. Projekti tegevused

Eestist kaasakse vähemalt 25 erinevat põllumajandusettevõtet (kokku kaasatakse 1500 ettevõtet üle Euroopa).
Ettevõtetel on võimalus õppida teineteise praktikatest ning saada koolitusi ja nõustamist oma tegevuse kliimasõbralikkuse täiendamiseks. Ettevõtetes toimuvate esitluste abil tutvutakse erinevate praktikate ja uuendustega.
Osalemine annab Eestile kogemuse ja teadmised Euroopa erinevatest lahendustest, projektidest, tegutsemisviisidest.

FORMAAT
Grupis on 15–20 osalejat.
Kokku kaks täispikka päeva:

30. september – 1. oktoober

Koolitajateks 2 kogenud agronoomi välismaalt.
Fookuses on praktilised ja kohe rakendatavad meetodid
ASUKOHT Tartu, Tartu Teaduspargis asuv Teaduspargi kohvik, aadressil Riia tänav 181a.
KESKENDUME JÄRGMISTELE OLULISTELE TEEMADELE

Vahekultuurisegude koostamine
Strateegiad vahekultuuride rajamiseks
Spetsiaalselt ürituse jaoks rajatud põldkatsed
Parimad harimisviisid mulla taastamiseks
Kaaskultuuride kasvatamise tehnoloogiad
Masinad ja seadmed taastava põllumajanduse toetuseks

PILETIHINNAD
Tavapilet: 415€ saadaval 1. august kuni 1. september (k.a)
Viimase hetke pilet: 450 € – alates 2. septembrist (väga piiratud koguses pileteid)
KÕIK HINNAD SISALDAVAD KÄIBEMAKS
Hinnas sisaldub kaks täispikka koolituspäeva koos ekspertidega, kohvipaus ja lõuna mõlemal koolituspäeval.
Tegutseme selle nimel, et leida meie üritusele ka ametlik majutuspartner, kes pakuks osalejatele soodsat ööbimisvõimalust – lisainfo peagi tulekul.
Kindlusta oma koht varakult – osta pilet juba täna ja säästa!
MIKS KOOLITUSEL OSALEDA?
eAgronomi platvormi kaudu majandatakse üle 2,5 miljoni hektari põllumaad ja ettevõttel on üle 3500 põllumajandusettevõttest koostööpartneri 13 riigis. Biospheres Group toob üritusele kaasa 15 aasta jagu kogemusi taastava põllumajanduse valdkonnast enam kui 20 riigis. Antud koolitusel ühendame innovatsiooni ja praktilised kogemused.
See pole lihtsalt koolitus – see on võimalus kohtuda oma valdkonna tegijatega, leida uusi koostööpartnereid, mõttekaaslasi ning mis kõige olulisem, õppida üheskoos ja õpitut rakendama.

eAgronomi Rannu demofarmi põllujalutus
2025-06-16 10:30 - 13:00 | Tartumaa, Eesti
eAgronom ootab rõõmuga kõiki huvilisi 16. juunil toimuvale esimesele avalikule põllujalutusele Rannu demofarmis.

Tule vaata oma silmaga, kuidas katsed edenevad – registreeru juba täna! Ja kui võimalik, siis reageeri üritusele ka ‘Osaleb’ nupuga Facebookis.
Rannu demofarm on eAgronomi projekt, mis kestab vähemalt viis aastat ja paikneb 20-hektarilisel põllul Rannu Seeme OÜ territooriumil Annikorus, Tartumaal. Farmi eesmärk on katsetada erinevaid põllumajanduspraktikaid, mis aitavad samal ajal tõsta põllumajanduse kasumlikkust ja hoida keskkonda.
Põldudel rakendame otsekülvi meetodit ning igal aastal võrdleme tulemusi kontrollaladega: üks hektar küntud ja üks hektar minimeeritud harimisega maa. Enne suvikultuure kasvatame vahekultuure ning põldude ümbrusesse oleme rajanud niidutaimede ja põllulillede ribad, mis toetavad elurikkust ja toimivat ökosüsteemi.
Kasutame viieaastast külvikorda: taliraps → talinisu → hernes → talinisu → oder. Nii säilitame mulla viljakust ja vähendame haigus- ja kahjuririski.
Meie põllud on justkui välikatselaborid – siin uurime ja katsetame, millised meetodid aitavad luua vastupidavat ja jätkusuutlikku põllumajandust. Meie jaoks on oluline, et majanduslik ja keskkonnahoidlik mõtlemine käiksid käsikäes. Kui põllumehel on võimalik oma tööga hästi toime tulla, saab ta panustada rohkem sellesse, mis tõeliselt loeb: inimesed, muld ja masinad.
♥ Hetkel on käimas projekti teine aasta. Eelmisel aastal panime aluse külvikorrale ja tegelesime mulla seisundi parandamisega. Tänavu keskendume mitmekesisemale külvikorrale ja taastava põllumajanduse võtetega katsetamisele. Näiteks rajasime ühele talinisu põllule püsiva ristiku allakülvi. Ristiku ja nisu kasvu tasakaalustamine on olnud keeruline, mistõttu katsetame erinevaid lämmastikunorme – viit varianti nii allakülviga põllul kui ka tavalisel talinisu põllul, et leida kõige tõhusam väetusstrateegia.
Harimiskatsetes jätkame kolme erineva meetodiga: üks hektar künniga, üks minimeeritud harimisega ja üks otsekülviga. Nendel põldudel kasvatame hernest ning kasutame Paul-Techi mullasensoreid, et koguda täpseid andmeid mulla seisundi kohta. Lisaks kasvatame suviotra, võrreldes puhas sorte ja sortide segu külvi, et hinnata, milline neist annab parima tulemuse.
Tule ja vaata, mis põllul toimub!

Küsimuste puhul võtke ühendust Erikaga (57807080 või erika.lohmuste@eagronom.com)

Registreerimine ja lisainfo https://docs.google.com/…/1FAIpQLSdNI…/viewform

Otsekülvi katsepõllu kevadine ühisjalutus
2025-04-29 12:00 - 14:00 | Harjumaa, Harjumaa, Eesti
29. aprillil algusega kell 12.00 toimub eAgronomi otsekülvi katsepõllul ühisjalutus Jüri lähistel, Harjumaal.
Sügisel külvasime me talinisu järgi talinisu ja seda katset iseloomustavad eelkõige keerulisemad tingimused nii mullastiku, kivisuse kui ka põhususe poolest. Lisaks sellele külvasime me kõrvalpõllule ka rapsi taliodra põhu sisse.
Põllujalutus kestab orienteeruvalt 2 tundi. Selle aja jooksul teeme põllul ühise jalutuskäigu, kus eAgronomi agronoomid jagavad oma teadmisi ja kogemusi otsekülvi tehnoloogia ning erinevate külvikute tulemuste kohta. See on suurepärane võimalus saada vahetut tagasisidet, arutleda kolleegidega ning õppida midagi uut.
Et saaksime osalejatega arvestada, palume oma tulek eelnevalt registreerida siin: https://forms.gle/XMbPR9rw5WJFU9m27
Koguneme põllul. Täpse asukoha leiate siit: https://maps.app.goo.gl/sVUqqN5VmeRy7F6m9
Võta võimalusel kaasa oma joogipudel või termos – nii saad nautida jooke just endale sobival temperatuuril ja aidata vähendada plastikjäätmeid. Iga korduvkasutatav pudel loeb!
MEELDETULETUSEKS
Talinisu talinisu järel külvasid järgnevad masinad

Bednar Directo NO
Bourgault FMS
Junkkari D300
Multiva Forte FX
Virkar Dynamic DC
Väderstad Seedhawk 800C
Horsch Avatar 6.16SD
Novag TForceplus 650
Horizon DSX 40-20
Tanzi Tigon 8.42
Aguirre TD-T400

Rapsi taliodra põhu sisse külvasid järgnevad masinad

Multiva eCerex
Väderstad Tempo
Virkar Dynamic
Horsch Avatar

eAgronomi 2024. aasta otsekülvi katsepõllu ühisjalutus
2024-10-23 12:00 - 14:00 | Harjumaa, Harjumaa, Eesti
23 oktoobril, peaaegu kaks kuud pärast edukalt toimunud eAgronomi otsekülvi demopäeva, koguneme taas Mäe Teravili OÜ põldudel, et ühiselt hinnata ja vaadelda masinate külvitulemusi. See on suurepärane võimalus näha oma silmaga, kuidas erinevad külvikud erinevates põlluoludes töötasid ja milliseid tulemusi nad andsid.
Üritus algab kell 12:00 ja kestab orienteeruvalt kaks tundi. Selle aja jooksul on meil plaanis teha põllul ühine jalutuskäik, kus eAgronomi agronoomid jagavad oma teadmisi ja kogemusi otsekülvi tehnoloogia ning masinate tulemuste kohta. See on suurepärane võimalus saada vahetut tagasisidet, arutleda kolleegidega ja õppida midagi uut.

📍 Koguneme põllul. Täpse asukoha leiate siit: https://maps.app.goo.gl/sVUqqN5VmeRy7F6m9
Ühisjalutust viivad läbi eAgronomi agronoomid.
✅ Et teaksime tulijate hulgaga arvestada, palun registreeri enda osalus siin: https://forms.gle/hMKrmgurHhVF3Mqc6
Näeme peagi põllul!
Vaata veel: Otsekülvi tulevik on kohal – mida õppisime eAgronomi otsekülvi demopäeval?

Vahekultuuride põllupäev
2024-10-03 10:00 - 15:00 | Jõgevamaa, Jõgevamaa, Eesti
Tänavune põllupäev toimub 3. oktoobril Jõgevamaal Farmer Tõnise 🧑‍🌾 põldudel ja läheb tagasi juurte juurde!
Sel aastal katsetame erinevaid külviaegasid 🕒, -tehnoloogiaid ⚙️ ning võrdleme erinevaid vahekultuuride liike 🌱!
🏫 Alustame päeva Jõgeval, kus räägime ärilistest võimalustest, mis kaasnevad tarneahela süsiniku jalajälje vähendamisega. Samuti toob jätkusuutliku põllumajanduse kasumlikkuse kohta näiteid Ühendkuningriikides tegutsev agronoomiline nõustaja Ed Brown. Praktilisi kogemusi jagab ka Simon Boughton, kes räägib otsekülvile ja kontrollitud liikumisega (CTF- controlled traffic farming) põlluharimisele üleminekust oma Ukraina kogemuste põhjal.
🚌 Ürituse teises pooles liigume ühiselt põllule, kus toimub läbiviidud katsete tutvustus. Lisaks tavapärastele vahekultuuridele saame näha ka erilisemaid taimi nagu sigur, õliramtilla ja esparsett.
✅ Üritusel osalemiseks palume registreerida: eagro.co/pollupaev
📍Koguneme Jõgeval.
ÜRITUSE AJAKAVA:
09.00 kogunemine koos hommikukohvi ja pirukatega
10.00 – 12.30 ettekanded:
– Tõnis Soopalu “Farmer Tõnis”
– Simon Boughton “Süsiniku jalajälg põllumehe vaatest” (sissejuhatus)
– Rhyannon Galea “Tarneahela võimalused põllumeestele”
– Ed Brown “Taastav põllumajandus: 7 aastat õppimist”
– Simon Boughton “Teekond CTF-ni Ukraina kogemusel” (Controlled Traffic Farming)
12.30 lõunasöök
13.30 ühine põllujalutus (transport meie poolt), kus tutvustavad oma katselappe eAgronom, Agrotrade, Baltic Agro, Linas Agro, Scandagra, Viru Seeme. Samuti räägivad seal ka Ed Brown vahekultuuride valikute kohta, eAgronomi mullateadlane Greta Formaglio räägib mullakaevest.
15.30 ürituse orienteeruv lõpp.
Vahekultuuride segud on välja pannud ka meie head partnerid Scandagra, Linas Agro, Viru Seeme, Agrotrade ja Baltic Agro, kelle esindajad on samuti põllul oma tooteid tutvustamas.
Korraldame üritust Farmer Tõnise ehk Tõnis Soopalu ehk ettevõte nimega Kaarli Agro OÜ põldudel. Tõnis on eAgronomi hea sõber ning partner. Lisaks viljakasvatamisele on ta ka kohalik põllumajandusvaldkonnas tegutsev suunamudija. Täname Tõnist ja tema ettevõtet hea koostöö eest!
Põllupäeva toimumist toetab ka Maaelu Teadmuskeskus (METK).
*Soovijatele läheb osalemine arvesse ka KSM koolitusena.
Näeme juba 3. oktoobril Jõgeval! 👋
⬇️ ⬇️ ⬇️
🚜 Tule kindlasti ka meie otsekülvi demopäevale, mis toimub 29. augustil Harjumaal!
Lisainfo: https://fienta.com/et/eagronomi-demopaev-2024

Otsekülvi demopäev: eAgronom
2024-08-29 10:00 - 15:00 | Harjumaa, Harjumaa, Eesti
eAgronomi otsekülvi demopäev tuleb taas!
Sel korral toimub üritus 29. augustil Harjumaal Jüri lähistel. Demopäev hõlmab mitme külvimasina tutvustamist ja töödemo.

Igale külvikule eraldatakse paari hektari suurune külviala neid lappe hakkavad pärast demopäeva jälgima meie agronoomilised nõustajad, kes jagavad kasvuhooajal meie blogi vahendusel külvialadel toimuva kohta vahekokkuvõtteid.
Tänavu valitsevad põllul raskemad tingimused. Seda nii mullastiku, kivisuse ja ka põhu poolest – külvame talinisu talinisu järgi.
Valik külvikuid tulevad ürituse eel kõrvalpõllule ka talirapsi taliodra järgi külvama. Seega saab esimesi tulemusi juba ka demopäeval näha ja hinnata.

✅ Üritusel osalemiseks palume ennast registreerida ja soovijatele läheb osalemine arvesse ka Keskonnasõbraliku majandamise (KSM) koolitusena.

REGISTEERI SIIN

📍 Koguneme põllul. Täpne asukoht: https://maps.app.goo.gl/kcQqejHYaAs93dBJ7?g_st=com.google.maps.preview.copy
Külvikud, mille töödemo näha saab:
🚜 Bednar Directo NO
🚜 Bourgault FMS
🚜 Junkkari D300
🚜 Multiva Forte FX
🚜 Virkar Dynamic DC
🚜 Väderstad Seedhawk 800C
🚜 Horsch Avatar 6.16SD
🚜 Novag TForceplus 650
🚜 Horizon DSX 80-16
🚜 Tanzi Tigon 8.42
🚜 Agrimet Siblija 120 (põhuäke)

Lisaks on üritusel väljas ettevõtte System Separation, kes teevad ülevaate kvaliteetsest mikrogranuleeritud starterväetisest.
Demopäev toimub Mäe Teravili OÜ põldudel. Nad majandavad pea 1200 hektaril Harjumaal ja kasvatavad nii teravilju, rapsi, hernest kui ka uba. Ettevõttes on aastate jooksul vähendatud ka mullaharimist. Kuna enamasti tegutsetakse paepealsetel muldadel, kus huumuskiht on õhuke, sobib otsekülv antud ettevõtte jaoks väga hästi.
Üritust korraldame koostöös Mäe Teravili OÜ, Maaelu Teadmuskeskuse (METK) ja System Separation OÜ-ga. Tehnika väljapaneku eest hoolitsevad: A. Tammel AS, Agri Partner OÜ, Agriland OÜ, Agrimet OÜ, Baltic Agro Machinery AS, Crocus OÜ, GP Baltic OÜ, Mäemõisa OÜ, Tatoli AS, Väderstad OÜ.
Kohtume otsekülvi demopäeval!
⬇️ ⬇️ ⬇️
🌱 Tule kindlasti ka meie vahekultuuride põllupäevale, mis toimub 3. oktoobril Farmer Tõnise põldudel Jõgevamaal!
Registreeru ka sellele üritusele: https://fienta.com/et/eagronomi-vahekultuuride-pollupaev-2024

eAgronomi jätkusuutliku põllumajandusprojekti tutvustus
2024-06-12 09:00 - 14:00 | Tartumaa, Eesti
Ootame kõiki Eesti põllumajanduse sidususrühmi 12. juunil kell 09.30 Tartu loodusmajja konsultatsioonile, et tutvustada ja koguda tagasisidet meie jätkusuulikule põllumajandusprojektile, millega plaanime EL-i aladel asuvate muldade tervist parandada.
Üritusel teeb ettekande ka METK-i põllumajandusuuringute osakonna juhataja Ants-Hannes Viira, kes räägib kestlikust maakasutusest ja toidutootmise kliima jalajälje vähendamise väljakutsetest.
Kutsutud on nii kõik põllumehed, teadlased, toidutootmisega seotud era- ning avalikusektori esindajad ja ka teised huvilised!
Osalemiseks palume registreerida: eagro.co/osalemine
Ajakava on järgmine (võib toimuda ka väiksemaid muudatusi):
09.00 – 09.30 Saabumisaeg koos hommikukohvi ja pirukatega09.30 – 09.45 Päeva avamine09.45 – 10.15 Milleks süsinikuprojekte luuakse?10.15 – 10.45 EL-i aladel asuvate muldade tervise parandamise projektist 10.45 – 11.30 eAgronom kui jätkusuutliku põllumajanduse arendaja Euroopas11.30 – 12.00 Sirutuspaus koos lõunaootega12.00 – 12.30 Mõjude hinnangutest keskkonnale, majandusele ja kogukonnale12.30 – 12.45 Projekti tagasisidestamisest12.45 – 13.15 Ants-Hannes Viira kestlikust maakasutusest ja toidutootmise kliimajalajäle vähendamise väljakutsetest13.15 – 14.00 Küsimused ja vastused, millele järgneb paneeliarutelu teemal ”Kuidas süsinikuprojektid saavad aidata kestliku maakasutuse rakendamist kiirendada ja toidutootmise kliimajalajälge vähendada?”14.00 Lõuna
Tule ja saa süsinikupõllumajandusest ning selle tuleviku väljavaadete kohta rohkem teada!
Teie küsimused ja kommentaarid on oodatud nii enne kui ka pärast ürituse toimumist sellesse tagasisidevormi: eagro.co/tagasiside.
eAgronom on põllumajandusvaldkonnas tegutsev kliimatehnoloogia ettevõte, kes aitab põllumeestel kasutusse võtta jätkusuutlike praktikaid. Need on positiivse mõjuga nii tootjatele endale kui ka kogu planeedile. eAgronomi eesmärk on töötada koos põllumeestega, arendada ja jagada oma kompetentsi, et jätkusuutlik põllumajandustootmine kasumlikuks muuta.
Kohtume 12. juunil Tartus!
Lisainformatsioon ürituse kohta: saamuel.stepanov@eagronom.com

eAgronomi otsekülvi demopäeva katsepõllu ühisjalutus
2023-10-24
24. oktoobril algusega kell 10.30 korraldab eAgronomi enda otsekülvi katsepõllul ühisjalutuse!
eAgronomi otsekülvi demopäevast, kus osales 🚜 16 erinevat külvimasinat, on möödunud poolteist kuud. Nüüd, kui nende masinate külvitulemusi saab juba paremini eristada, on hea võimalus kohapealset olukorda ka ise vaatama tulla.
📍Kogunemispaiga asukoht:
https://goo.gl/maps/BXbzMtS9dcdwPJo79

✅ Et eAgronom teaks tulijate hulgaga arvestada, palun registreeri enda osalus siin:
https://eagro.co/pollujalutus

Põllujalutust viivad läbi eAgronomi agronoomid.

P.S! Peagi jagab eAgronom otsekülvi demopäeva esmaseid tulemusi ka nende blogi vahendusel.

📅 Üritus Facebookis:
https://fb.me/e/3CwPiLObP

eAgronomi vahekultuuride põllupäev tuleb taas: põldkatse 24 erineva liigi ja seguga
2023-10-04
eAgronom ootab kõiki 4. oktoobril kell 10.00 algavale vahekultuuride põllupäevale Aruküla rahvamajas Harjumaal, kus jagame meie selleaastase põldkatse tulemusi ja räägime jätkusuutliku põllumajanduse hüvedest. Teiste ekspertide kõrval esineb ka Inglismaalt pärit teadlane, kes räägib vihmausside olulisusest mullas.
Päev algab seminariga, millega anname ülevaate oma vahekultuuride katsest. Lisaks räägivad ala asjatundjad taastava põllumajanduse arengutest ja võimalustest. Lavale astub ka Inglismaalt pärit vihmaussidele spetsialiseerunud teadlane Dr David Jones. Tema ettekanne teeb põhjaliku sissejuhatuse vihmausside maailma ning selgitab nende kasutoovat rolli mullas. Dr. Jonesi jätkab teadmiste praktilist jagamist hiljem ka põllul.
Päeva teises pooles liigumegi vahekultuuride katsepõllule, kuhu oleme külvanud rohkem kui 20-le katselapile nii erinevaid üksikliike kui ka mitmesuguste omadustega segusid. Valikute tegemisel lähtusime eelmise aasta põldkatse kogemustest, erinevatest kasvuaegadest, talvitumisvõimest, hindadest ning mõjust mullale – tule ja vaata, milline liik või segu võiks sinu põllule parim olla!
Enda segud on sel korral välja pannud ka meie head partnerid Agrotrade, Viru Seeme, Linas Agro ja Scandagra, kelle esindajad on põllul oma tooteid tutvustamas. Lisaks on kohal Paul-Tech, kes tutvustab mullaandurite võimalusi ning nende abil saadavat teavet.
Täname koostöö eest Mäe Teravili OÜ-d ja Tatoli AS-i, kes aitasid kaasa põldkatse rajamisele.
Üritusel kogume annetusi Raasiku Vabatahtlikele Päästjatele, kes soetavad laekunud vahendite eest toimetulekuraskustega ja suurperedele vinguandureid.
Üritusel osalemiseks palun registreerida lehele www.eagro.co/pollupaev
Üritus Facebookis:
https://fb.me/e/14lIIHel4
Näeme juba 4. oktoobril Arukülas!

eAgronomi otsekülvi demopäev
2023-09-06
eAgronom ootab kõiki 6. septembril kell 10.00 Annikorus algavale otsekülvi demopäevale, kus katsetatakse 10 erineva tootja otsekülvikut.

Igale seadmele eraldatakse talinisu külvamiseks umbes 2,5 hektari suurune ala. Eelkultuuriks on taliraps, kus pärast saagikoristust on põldu haritud ühel korral põhukammiga.

Kasvuperioodil kuni koristusajani välja jälgivad külvialasid eAgronomi nõustajad, kes hakkavad põllul toimuvat eAgronomi sotsiaalmeediakanalitel kajastama.

Demopäeva eesmärk on koguda mõtteid ning luua arutelu tegevuste ümber, mis aitavad vähendada kulusid, suurendada kasumlikkust, säästlikkust ja parandada mulla tervist.

Üritusel osalemiseks palume kõigil end eelnevalt ka registreerida:
https://eagro.co/demopaev

Demopäev toimub Annikorus Tartumaal. Täpne asukoht: https://goo.gl/maps/BXbzMtS9dcdwPJo79

Külvikud, mille töödemo näha saab:
Amazone Primera DMC 6000-2C
Bourgault FMS
Claydon Hybrid T6
Czajkowski ST
Horsch Avatar 9.25SD
Horsch Sprinter 6.25SL
John Deere 750A
Junkkari D400
Kuhn Espro 6000RC
Kverneland U-drill
Weaving GD3000M

Üritust korraldatakse koos Rannu Seemega ning selle toimumisele aitavad kaasa järgmised ettevõtted: Wihuri OÜ, Agripartner OÜ, Tatoli AS, Taure AS, Dotnuva Baltic AS, Specagra OÜ, Jatiina OÜ, A.Tammel AS, Claydon Yield-o-Meter Ltd ja E F WEAVING LTD.

Kohtume demopäeval!

eAgronomi veebiseminar "Süsinikupõllumajandus"
2023-03-15
eAgronomil on hea meel Sind kutsuda osalema eAgronomi veebiseminaril “Süsinikupõllumajandus” mis toimub 15. märtsil algusega kell 10:00

Seminaril räägime lähemalt:
– Vabatahtlikust süsinikuturust, süsinikukrediitidest ning Euroopa Liidu süsiniku raamistikust;
– eAgronomi süsinikuprogrammist, vajaminevatest tööriistadest ja tarkvarast;
– Vahekultuuride mõjust mulla tervisele.

Osalemiseks palume täita registreerimisvormi hiljemalt 13. märtsiks SIIN. Kõikidele osalejatele saadame enne veebiseminari juhised üritusega liitumiseks.

eAgronomi põllupäev "Vahekultuurid ja nende külvamine"
2022-10-11 09:30 - 15:00
eAgronom koostöös Rannu Seemnega kutsub kõiki huvilisi osalema põllupäeval, kus teeme lähemalt tutvust vahekultuuride ja nende külvamisega ning vaatleme erinevate vahekultuuride kasvupotentsiaali Eesti tingimustes. Lisaks saame lähemalt teada, kuidas mullasüsinik võiks olla põllumajanduses uus valuuta.

Põllupäev algab lühikese konverentsiga, kus teevad ettekanded oma ala spetsialistid:
– Robin Saluoks
– Dr Elizabeth Stockdale
– Ott Läänemets
– Piibe Vaher
– Erika Lõhmuste
– Simon Boughton

Päeva teine pool leiab aset Rannu Seeme OÜ katsepõllul, kus vaatleme erinevate vahekultuuride ja nende segude kasvupotensiaali ning uudistame külvamisel kasutatud erinevate tehnoloogiate tulemusi.

Ajakava:
09:30 hommikukohv
10-12 ettekanded Puhja Seltsimajas
12-14 põllujalutus Rannu Seeme OÜ katsepõllul
14-15 lõuna Puhja Seltsimajas

Põllupäeval osalejate arv on piiratud. Registreerumiseks külasta lehte eagro.co/pollupaev
Põllupäevast lähemalt saad lugeda meie blogipostitusest: https://eagronom.com/…/pollupaev-vahekultuurid-ja…/

eAgronomi koolitus Pärnus
2019-07-03 | Pärnumaa, Pärnumaa, Eesti
Teeme tiiru peale kogu eAgronomi süsteemile (sh uutele võimalustele!). Muutunud veebruarikuuga võrreldes nii mõndagi!
Loomulikult kuulame ka iga õppegrupi soovi selles osas, millistele teemadele rõhku panna.
Koolituste hinnanguline pikkus on 2 tundi, kuid vahel saab kiiremini ja mõnikord läheb kauem. Sõltub sellest, kui palju on küsimusi ja arutelu.

Loe lähemalt ja registreeru: https://eagronom.com/et/koolitused/

eAgronomi koolitus Rakveres
2019-07-02 | Lääne-Virumaa, Lääne-Virumaa, Eesti
